ΚΑΝΟΝΙΣΜΟΣ (ΕΚ) αριθ. 2440/97 ΤΗΣ ΕΠΙΤΡΟΠΗΣ της 5ης Δεκεμβρίου 1997 περί παύσεως της αλιείας του μπακαλιάρου, της γλώσσας της κοινής και από πλοία με σημαία του Βελγίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου της αλιευτικής πολιτικής (1), όπως τροποποιήθηκε τελευταία από τον κανονισμό (ΕΚ) αριθ. 2205/97 (2), και ιδίως το άρθρο 21 παράγραφος 3,
Εκτιμώντας:
ότι ο κανονισμός (ΕΟΚ) αριθ. 390/97 του Συμβουλίου, της 20ής Δεκεμβρίου 1996, για τον καθορισμό, για ορισμένα αποθέματα ιχθύων, ή ομάδας ιχθύων των συνολικών επιτρεπομένων αλιευμάτων (TAC) για το 1997 και ορισμένων όρων υπό τους οποίους είναι δυνατόν να αλιεύονται (3), όπως τροποποιήθηκε τελευταία από τον κανονισμό (ΕΚ) αριθ. 1974/97 (4), προβλέπει ποσοστώσεις για το καλκάνι και τη γλώσσα την κοινή, για το 1997 7
ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί 7
ότι σύμφωνα με τις πληροφορίες που ανακοινώθηκαν στην Επιτροπή, τα αλιεύματα καλκανιού και της γλώσσας της κοινής στα ύδατα της διαίρεσης CIEM VIIa από σκάφη που αλιεύουν υπό βελγική σημαία ή είναι νηολογημένα στο Βέλγιο, προσέγγισαν το επίπεδο των ποσοστώσεων που τους παραχωρήθηκε για το 1997 7 ότι το Βέλγιο απαγόρευσε την αλιεία σ' αυτά τα αποθέματα από τις 14 Νοεμβρίου 1997 7 ότι πρέπει επομένως να ληφθεί υπόψη η ημερομηνία αυτή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα αλιεύματα καλκανιού και της γλώσσας της κοινής στα ύδατα των διαιρέσεων CIEM VIIa που πραγματοποιήθηκαν από σκάφη υπό βελγική σημαία ή που είναι νηολογημένα στο Βέλγιο θεωρείται ότι έχουν εξαντλήσει την ποσόστωση που παραχωρήθηκε στο Βέλγιο για το 1997.
Απαγορεύεται η αλιεία του καλκανιού και της γλώσσας της κοινής στα ύδατα της διαίρεσης CIEM VIIa από πλοία με σημαία του Βελγίου ή που είναι νηολογημένα στο Βέλγιο, καθώς επίσης η διατήρηση επί του πλοίου ή η μεταφόρτωση και η εκφόρτωση των αποθεμάτων που αλιεύθηκαν από αυτά τα πλοία μετά την ημερομηνία εφαρμογής του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 14 Νοεμβρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Δεκεμβρίου 1997.